MOBILE
మొబైల్‌ దిగుమతులు భారత్‌లో తక్కువే!
న్యూఢిల్లీ, జూలై 24: భారత్‌కు ఇతరదేశాల నుంచి దిగుమతి అవుతున్న మొబైల్స్‌ శాతం తక్కువేనని సాక్షాత్తూ ప్రభుత్వం చెపుతోంది. గత ఏడాది భారత్‌కు కేవలం 3.7 బిలియన్‌ డాలర్లు విలువైన ఫోన్లు దిగుమతి అయ్యాయని భారతీయ కరెన్సీల్లో వీటి విలువ 24,364 కోట్లుగా ఉందని ఐటిశాఖ పార్లమెంటుకు నివేదించింది. ఇక దేశీయంగా మొబైల్‌ఫోన్లు గత ఏడాది 90వేల కోట్లు ఉత్పత్తి అయ్యాయని అంచనావేసింది. టెలికాం మార్కెట్లపరంగా ప్రపంచదేశాల్లో భారత్‌ కీలకస్థానంలో ఉంది. మొబైల్‌ హ్యాండ్‌సెట్లను గడచిన కొన్నేళ్లుగా భారీ ఎత్తున ఉత్పత్తి చేస్తోంది. 2014-15లో మొబైల్‌ఫోన్లు18,900 కోట్ల విలువైన ఫోన్ల ను ఉత్పత్తి చేసింది.
2015-16 ఆర్థికసంవత్సరంలో రూ.54వేల కోట్లు విలువైన ఫోన్లు ఉత్పత్తిచేస్తే తదనంతరం గత ఏడాది రూ.90 వేల కోట్లవిలువైన ఫోన్లు ఉత్పత్తిచేసినట్లు టెలికాంమంత్రి మనోజ్‌సిన్హా వెల్లడించారు.దేశీయంగా 185శాతం ఉత్పత్తిలోవృద్ధి ఉందని అంతకు ముందు సంవత్సరాలతోపోలిస్తే 67శాతం వృద్ధి ఉన్నదని ఆయన వెల్లడించారు. 2014-15లో దిగుమతులపరంగా 210 మిలియన్‌ల హ్యాండ్‌ సెట్లు దిగుమతి అయ్యాయి. 7948 మిలియన్‌ డాలర్లుగా ఉన్నాయి. 2015-16లో 6059 మిలియన్‌ యూనిట్లకు పెరిగినట్లు ఆయన వెల్లడించారు. గతఏడాదిచూస్తే 76మిలియన్‌ యూనిట్లకు తగ్గిపోయాయని 3788 మిలియన్‌ డాలర్ల విలువైనవి మాత్రమే దిగుమతి అయినట్లు వివరించారు. కొన్ని విదేశీ యూనిట్లు తమతమ ఉత్ప త్తి కేంద్రాలను భారత్‌లోనే ఏర్పాటుచేస్తునఆనయని కొన్ని కంపెనీలు ఉత్పత్తికి సబ్‌కాంట్రాక్టులు ఇస్తున్నాయని ఎలక్ట్రానిక్స్‌ ఉత్పత్తిసేవల కంపెనీలకు వీటిని అప్పగిస్తున్నట్లు మంత్రి వివరించారు. ఇటువంటి కర్మాగారాలు ఆంధ్ర ప్రదేశ్‌, ఢిల్లీ, హర్యానా, ఉత్తరాఖండ్‌, హిమాచల్‌ప్రదేశ్‌రాష్ట్రాల్లో ఎక్కువ ఉన్నట్లు వివరించారు. దేశీయ ఉత్పత్తిని ప్రోత్సహించేందుకు ప్రభుత్వం విభిన్నతరహా ఎక్సైజ్‌సుంకాన్ని ప్రతిపాదించిందన్నారు. దశలవారీ ఉత్పత్తి విధానం కింద దేశంలో మొబైల్‌ హ్యాండ్‌సెట్లు, అసెంబ్లీయూనిట్లకు బేసిక్‌ కస్టమ్స్‌సుంకం పదిశాతం మాత్రమే ఉంటుంది.